Kes on üldse saatuslik naine? See kes sulle stsenaariumi koju kätte toob? Nagu Kõusaar ehk? Ja kirjutab vast ise pigem ka su stsenaariumi enne valmis ? Mitte ei küsi olümposlastelt. Eestis pole saatuslikke (tegelt on) aga tüpaazhina ei ole. Meil on tugevad töönaised. Traditsiooniliselt eriti. Näiteks Teele, kes Lutsul oma väriseva Tootsi kõrval sisuliselt maja peab ja asju otsustab. Tammsaare naised on vaoshoitumad, ehkki ka tugevad. Omas elus  oli tal arvata et raske eks ta siis komponeerinudki selle igavese armastusega Indrekut armastava naise. Kui Merca lubas Ruitlasele vastu "mehe" kirjutada, siis sellega ei üllata kedagi. Meeste viletsust ja hiilgust teatakse üldiselt hästi ja seda et diapasoonid suured on, naiste puhul aga on veel väike üllatusmoment ja pealegi ei ole Merca võimeline nii vaimukalt kirjutama. Tegelikult on ju Ruitlase raamat allegooriana pruugitav ja vaat sellest saaks lauamängu , tõeliselt sotsiaalse lauamängu. Inimeste  asemel on seal ju suured plaanid ja pigem inimtüübid. Naine, väike naine, jms.